ET Euroopa Liidu Teataja C 40/7

Liikmesriikide esitatud kokkuvõtlik teave riigiabi kohta, mis on antud kooskõlas komisjoni 8. septembri 2004. aasta määrusega (EÜ) nr 1595/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(2006/C 40/05)

(EMPs kohaldatav tekst)

Abi number: XF 4/2005

Liikmesriik: Itaalia

Abikava nimetus: Veneto maakonna kohaliku omavalitsuse ja Veneto piirkondlike kutsealase kalapüügi rühmade Federcoopesca, Lega pesca ja AGCI vaheline programmleping

Õiguslik alus: Normative di riferimento: Legge n. 41 del 17.2.82 — VIo Piano Triennale della Pesca e dell'Acquacoltura 2000-2002, approvato con Decreto Ministeriale 25 maggio 2000 (GU del 27 luglio 2000, n. 174)

Kulutused (kogusumma ja summa iga aasta kohta): Programmlepingu rakendamiseks vajalik kogusumma on 1 113 606 EUR. See eraldati maakonna eelarvesse kulutuste rubriigi 100038 all “17. veebruari 1982. aasta seadusel põhineva kuuenda kolme aasta kalandus- ja akvakultuuriplaani (aastateks 2000–2003) täimiseks ettenähtud tegevuskulud vastavalt ministri 29. detsembri 2000. aasta ja 1. augusti 2002. aasta määrusele”.

Kuna abikava kestab kaks aastat, on aastane summa 556 803 EUR

Abi osatähtsus: Piirkondlikele rühmadele Federcoopesca, Lega pesca ja AGCI antava abi protsent programmlepingus sätestatud meetmete jaoks moodustab 100 % rühmade abikõlblikest kuludest, mis võimaldab nendel rühmadel, kelle tulemused on avalikustatud, viia ellu ühist huvi pakkuvad kavad

Rakendamise kuupäev: Kava elluviimine algab kava Euroopa Liidu Teatajas avaldamise kuupäevast

Kava kestus: kaks aastat

Abi eesmärgid:

— kalavarud ja püügitegevuse jälgimine: algatused, mille eesmärk on tõsta Veneto kalurite teadlikkust aktuaalsete keskkonnaprobleemide alal pideva teavitamise ning kalandussektorit mõjutavaid küsimusi, eriti püügimahu vähendamist käsitleva koolituse abil;

— toodete turustamine: messide ja konverentside korraldamine ja/või nendel osalemine ning teabe edastamine (nt CD-ROMid, plakatid ja trükised);

— teadus- ja arendustegevus: algatused, mille eesmärk on rannalähedase kalapüügi püügikoormuse vähendamine, kusjuures samal ajal edendatakse ja jätkatakse kalapüügiga seotud ja/või muid tegevusi, näiteks harrastuskalapüüki ja orgaanilisi akvakultuure.

Eespool nimetatud eesmärgid ühtivad ELs hiljuti kehtestatud kalastus- ja akvakultuuripoliitikaga

Kavaga seotud abikõlblikud kulud: Meetmed põhinevad määruse (EÜ) nr 1595/2004 artiklis 4 nimetatud abil (Tootjarühmadele või tootjate ühendustele või tööstusharu ettevõtjatele antav abi).

Kavas toodud abikõlblikud kulud põhinevad määrustel (EÜ) nr 2792/99, 1685/2000 (muudetud määrusega (EÜ) nr 448/2004) ja 438/2001.

Tehnilise/majandusabi ja tehnika ning IT haldamise nõustamisteenustega seotud sätted on kooskõlas komisjoni otsuse nr 2001/C/19/05 lõigetega 2.1.1 ja 2.1.2.

Meetmete võtmiseks kavandatud eelarve vastab täpselt eesmärkide saavutamiseks vajalikule summale.

Abi kalandusega tegelevate inimeste tehniliseks ja majanduslikuks väljaõppeks, uute tehnoloogiate juurutamiseks ja tehniliseks/majanduslikuks abistamiseks on mõeldud kutsealarühmade teadlikkuse tõstmiseks küsimustes, mis on seotud säästva majandamise ja kalavarude kaitsega ning sellest tuleneva olulise ja positiivse mõjuga keskkonnale.

Toetus üksikettevõtjatele on lubatud, ehkki seda võib anda ainult hüvitisena kavandatud meetmete võtmisega seotud kulutuste eest

Teave abikavade kohta ja selgitavad märkused: Veneto maakonna kohaliku omavalitsuse ja Veneto piirkondlike kutsealase kalapüügi rühmade Federcoopesca, Lega pesca ja AGCI vaheline programmleping.

Õiguslik alus käesoleva lepingu piirkondlikul tasandil rakendamiseks on 17. veebruari 1982. aasta seadus nr 41 ning kuues kolme aasta kalastus- ja akvakultuurikava aastateks 2000–2002, mis kinnitati ministri 25. mai 2000. aasta määrusega (Itaalia riigi ametlik teataja nr 174, 27. juuli 2000). Lepingut rahastatakse keskvalitsuse poolt Venetole eraldatud vahenditest (ministri 29 detsembri 2000. aasta ja 1. augusti 2002. aasta määrused).

Programmide koostamise lepingus sisalduvad meetmed on kooskõlas määruse (EÜ) nr 2792/99 artikli 15 lõikega 2 — kaubavahetuses osalejate tegevus. Selle lõikega sätestatakse, et “liikmesriigid võivad soodustada lühiajalist tegevust ühistes huvides, mille ulatus on eraettevõtete tavapärase tegevuse ulatusest suurem ja milles osalevad aktiivselt kutseala liikmed või tootjate nimel tegutsevad organisatsioonid või muud korraldusasutuse poolt tunnustatud organisatsioonid ning mis on ette nähtud ühise kalanduspoliitika eesmärkide saavutamiseks”.

Abi hõlmab seaduse nr 41/82 sätteid ning kolme aasta kalastus- ja akvakultuurikavasid, mis võimaldavad kutsealarühmadel rakendada programmlepingutes sisalduvaid järgmisi eesmärke:

saada piirkonna kalatoodetelt suuremat kasumit;

kaitsta ja edendada tööhõivet;

kaitsta rannaalade loodusvarasid.

Eespool nimetatud siseriiklike õigusaktidega kinnitatud programmlepinguid rakendatakse ka piirkondlikul tasandil, lähtudes järgmistest kaalutlustest:

Veneto kalandussektori kutsealarühmade ajalooline ja sotsiaalne väärtus nii piirkonna üldise äristruktuuri esindajatena kui ka majandusliku tähtsuse seisukohalt;

liitude rolli suurendamise vajadus, et suunata ja juhtida ettevõtluse ümberkorraldamist vastavalt kuuendas kolme aasta kalandusplaanis kehtestatud prioriteetidele;

vajadus määrata nimetatud liitudele tootmisteenustega seotud praktilised ülesanded (turustamine, avalikustamine, arenguabi), et toetada kõiki kutselisi kalureid, kuni on loodud hästi toimivale põllumajandusteenuste süsteemile sarnanevad nõuetele vastavad volitatud abistamiskeskused.

Abi saavad rühmad peavad programmlepingus kehtestatud tähtajaks moodustama oma pädeva piirkondliku tehnilise talituse ning esitama järgmised andmed:

piirkondlike asutuste poolt kontrollitud ja heaks kiidetud aastased äriplaanid koos tõhusat tegevusvõimet tõendavate seletuskirjadega;

kuuekuulise perioodi tehnilised aruanded heaks kiidetud programmlepingu kohta (hinnang kulutustele, vahetulemused ja muu teave, mis on seotud tehtud tööde kvartaalsete hindamistega);

lõplikud tehnilised aruanded (ja vastavad raamatupidamisaruanded) koos tõendavate dokumentidega (nõuetekohaselt makstud arved ja tehingut näitava konto väljavõtte koopia) mitte hiljem kui 15 päeva pärast aastaprogrammi lõppemist, nagu on sätestatud programmlepingus

Pädev piirkondlik asutus:

Regione Veneto — Segreteria del Settore Primario Unità Complessa Politiche Faunistico-Venatorie e della Pesca Via Torino 110 — I-30172 Mestre — Venezia;

Telefon (Unità Complessa Politiche Faunistico-Venatorie e della Pesca)

(3941) 279 55 30, faks (3941) 279 55 04.

e-post: cacciapesca@regione.veneto.it

Peakorraldaja:

Mario Richieri (tel (3941) 279 55 81))

e-post: mario.richieri@regione.veneto.it

Ametlik esindaja:

Diego Tessari (tel (3941) 279 55 15))